Nóg reën, storms vir NS voorspel‘n Oorstroomde supermark in Auckland, Nieu-Seeland. (Foto: Twitter) Nieu-Seelandse inwoners staal hulself vir nóg reën en donderstorms ná verskeie waarskuwings van die nasionale weerdiens in die land. Sterk winde word ook voorspel, wat verdere skade kan aanrig. ŉ Noodtoestand is die afgelope naweek in die hoofstad Auckland afgekondig, waar minstens vier mense reeds weens oorstromings omgekom het. Twee van die slagoffers is intussen as Daniel Newth (25), ŉ boomkenner, en Daniel Mark Miller (34) geïdentifiseer. BBC News berig dat Newth dood is toe hy naby sy huis aan die noordelike kus gekajak het. Miller se liggaam is in die voorstad Wairau Valley gevind. Vloede in Auckland, Nieu-Seeland. (Foto: Twitter) Maroela Media het vroeër berig dat 249 mm reën Vrydag oor die land uitgesak en die stad se vorige rekord van 161 mm in 24 uur oortref het. Rozanne Evers, ŉ Suid-Afrikaner wat saam met haar man en twee kinders in Auckland woon, het Maandag aan Maroela Media gesê dat sy en haar gesin Vrydag nie by hul huis kon uitkom nie. Die pad na hul huis was heeltemal oorstroom met stormsterk vloedwater wat van weerskante oor die pad gespoel het. “Ons het maar na vriende gegaan en daar gaan eet totdat ons buurman ons laat weet het die meeste water het opgeklaar. Ons kon darem in ons eie beddens slaap. “Ons huis het gelukkig nie skade gekry nie. Dit is op die oomblik nog onweer, hoewel dit nie die heeltyd reën nie. Skole is vir die res van die week gesluit.” Ongeveer 3 000 huishoudings in Auckland was teen Sondag nog sonder krag en water. Die Auckland-lughawe was ook gesluit, maar het intussen weer oopgemaak. Verskeie huise, geboue en infrastruktuur is verwoes of beskadig. Auckland se nuutaangestelde eerste minister, Chris Hipkins, het Sondag tydens ŉ nuuskonferensie gesê dat selfs “gewone” reënval nou oorstromings in sommige gebiede kan veroorsaak. Owerhede is egter uit verskeie oorde gekritiseer vir hul onvoldoende kommunikasie oor en tydens die oorstromings. ŉ Petisie is sedertdien van stapel gestuur waarin Wayne Brown, Auckland se burgemeester, se bedanking geëis word. Dit was teen Maandag deur bykans 15 000 mense onderteken. There is an elevated risk for wind damage. While heavy rain is rightfully grabbing weather headlines, wind ????️ will also be a factor in the coming days. Because the ground very wet, impacts are likely to be greater than what's commonly found from 65-85 km/h gusts. pic.twitter.com/0b1qkiHYIW — NIWA Weather (@NiwaWeather) January 30, 2023 Our friends at MetService have issued a red warning for parts of the upper North Island, including Northland. You can see the continuous rain, often heavy (????), that is forecast. As always, listen to the advice from emergency officials. https://t.co/aJQS4KoR6M pic.twitter.com/8QFMeSM123 — NIWA Weather (@NiwaWeather) January 30, 2023